b'\n_START_ARTICLE_\nPalkstredet\n_START_PARAGRAPH_\nPalkstredet (tamil: \xe0\xae\xaa\xe0\xae\xbe\xe0\xae\x95\xe0\xaf\x8d\xe0\xae\x95\xe0\xaf\x81 \xe0\xae\x9a\xe0\xae\xb2\xe0\xae\x9a\xe0\xae\xa8\xe0\xaf\x8d\xe0\xae\xa4\xe0\xae\xbf / \xe0\xae\xaa\xe0\xae\xbe\xe0\xae\x95\xe0\xaf\x8d\xe0\xae\x95\xe0\xaf\x81 \xe0\xae\xa8\xe0\xaf\x80\xe0\xae\xb0\xe0\xae\xbf\xe0\xae\xa3\xe0\xaf\x88) er stredet mellom Tamil Nadu i India og Mannar-distriktet i den nordlige provinsen av Sri Lanka. Det knytter Bengalbukta i nord\xc3\xb8st med Palk Bay og med Gulf of Mannar i s\xc3\xb8rvest. Stredet er 53 til 80 km bredt. Flere elver renner inn i stredet, inklusive Vaigai River i Tamil Nadu. Sundet er oppkalt etter Robert Palk som var guvern\xc3\xb8r i Madras (1755-1763) i Raj perioden.\n_START_SECTION_\nGeografi\n_START_PARAGRAPH_\nStredet best\xc3\xa5r av en lang kjede av lave \xc3\xb8yer, rev og sandbanker som med et felles begrep kalles Adam\'s Bridge, kjent i hinduistisk mytologi som "Ram Setoer" dvs. Ramas bro. Denne kjeden strekker seg mellom Dhanushkodi p\xc3\xa5 Pamban-\xc3\xb8ya (ogs\xc3\xa5 kjent som Rameshwaram-\xc3\xb8ya) i Tamil Nadu og Mannar-\xc3\xb8ya i Sri Lanka. Ramneshwaram-\xc3\xb8ya er forbundet med det Indiske fastlandet med Pamban-broen.\n_START_SECTION_\nHistorie\n_START_PARAGRAPH_\nFra 1914 gikk det vanlig tog fra Madras, n\xc3\xa5 Chennai til Dhanushkodi, s\xc3\xa5 en ferge til Talaimannar p\xc3\xa5 Mannar-\xc3\xb8ya, og videre tog til Colombo. I 1964 raserte en syklon Dhanushkodi med jernbane-broen og for\xc3\xa5rsaket store \xc3\xb8deleggelser langs kysten av Palk-stredet. Dhanushkodi ble ikke gjenoppbygget og jernbanen fra Talaimannar til Mahawilachchiya i Sri Lanka ble oppgitt. Det gikk en ferge mellom sm\xc3\xa5 brygger i Ramneshwaram og Talaimannar, men dette ble da avviklet og ikke gjenopptatt f\xc3\xb8r 30 \xc3\xa5r senere.\n_START_SECTION_\nForesl\xc3\xa5tt kanal\n_START_PARAGRAPH_\nDet grunne vannet og de mange skj\xc3\xa6r i den snevre kanalen gj\xc3\xb8r det vanskelig for store skip \xc3\xa5 passere gjennom, selv om fiskeb\xc3\xa5ter og sm\xc3\xa5 fart\xc3\xb8yer (b\xc3\xa6re\xc3\xbcr) kystb\xc3\xa5ter har navigert i sundet i mange hundre \xc3\xa5r.'